Şərəf medalı (Türkiyə)
Türk Silahlı Qüvvələrinin Şərəf medalı — Türkiyə Silahlı Qüvvələrinin 1967-ci ildən bu yana müvəffəqiyyət qazanmış şəxsi heyətinə verdiyi medaldır. Müharibənin idarə olunmasında və qalib gəlməsində mühüm rol oynayanlar üçün qızıl üzləmə ilə təqdim edilir. Öz həyatlarını riskə ataraq həyatı təhlükədə olan insanları və birlikləri xilas edən türk və əcnəbi əsgər və mülki şəxslərə gümüş medallarla təltif edilir. Tünd göy fonda beş böyük və beş kiçik qızılı ulduz var. Ortada qırmızı fonda aypara və ulduz türk bayrağını simvolizə edir.